MR. Silver

רווק בן 46.5, דתי כיפה סרוגה. רזה. פנים ורדרדות, ממושקף, אח שלישי לשתי אחיות גדולות ממנו.

מתיישב ולשאלתי הראשונה מה שלומך? הכריז: " אני לא חי. אני רוח רפאים. נמצא בחדלות בכל תחומי חיי".

אני שמופתעת ממהירות הפתיחה אומרת וואוו... אני מרגישה שהגעת בשל ומאד ממוקד ברצון לעשות שינויים בחייך...

הוא אומר כן וממשיך- בעבודה אני מבזבז זמן. אני צריך לעשות משהו גדול יותר (עובד בחברת היי טק כמהנדס תוכנה ללא תואר רשמי), אני רוצה לצייר, לעצב משחקי מחשב, רוצה להיות משהו גדול לכבוש את העולם, אבל מהר מאד אני מאבד ענין במה שאני מתחיל ולא מסוגל לסיים. נוטה להשתבללות. הולך לעבודה ומסתגר בבית לבד. חי כמו דלפון. יש לי טראומה מעוני. אני חי בחרדה קיומית. אין ניסיונות ליצירת זוגיות כי אני מרגיש שחי בכאוס בקרקע לא יציבה אז מה אני אסבך עוד מישהי?!

אני שואלת: מאיפה טראומת העוני?

אבא היה רואה חשבון כושל, שהתרסק ואני מגיל 3 או 4 זוכר כל הזמן פשיטות של הוצל"פ על הבית שגררו מריבות קשות בין ההורים. לרוב זה הסתיים במכות רצח של אבא לאמא. אז שנאתי אותו שלא ידע לתקשר. תפסתי צד – הייתי עם אמא. היום אני מתחרט על זה. אני בחמלה אליו ושונא את אמא שהתקרבנה עשתה מניפולציות וערבבה אותנו הילדים. עד היום קשה לי איתה. היא לא נותנת מקום לאף אחד תמיד יש לה ביקורת על כל דבר. כולם חייבים להקשיב לה לדרישות שלה ולסיפורים שלה. היא תמיד עצבנית ולא מרוצה. הייתי עושה את כל המטלות בבית כדי להרגיע אותה... אבא יותר פאסיבי. הוא ויתר על החיים. יותר קל לי להכיל אותו. הוא איש של דווקא. חי בקטע של MY WAY בביה"ס יסודי הייתי בביה"ס אזורי של הקיבוצים. לא הייתי שייך לשם. סבלתי. רבתי עם הילדים ששנאו אותי. הייתי תלמיד גרוע המורים השפילו אותי, אף אחד לא ראה אותי: לא הם, לא ההורים. אני שונא אותם. (בוכה).

אני מרגישה שאתה כואב וכועס. אני מבקשת שנאט את הקצב. שתישאר בתחושה שעולה בך ותתאר לי מה אתה מרגיש בגוף. הוא מגביר את הבכי. מתייפח ואומר שנקרע לו הלב על הילד הקטן שנזרק לעולם ואף אחד לא ראה אותו ולאף אחד לא היה איכפת ממנו.

ממשיך שעד כיתה ח' לא ידע לקרוא ולכתוב הייתי 0 בכל המקצועות. בכיתה ט' עבר לביה"ס עמית ביה"ס מקצועי לנוער שוליים. נפגש שם עם ילדי הפריפריה שהיו עבריינים קטנים. הם קראו לו ילד שמנת לעגו לו והנחיתו את נחת זרועם. שם מורה אחת לקחה אותו תחת חסותה ולימדה אותו לקרוא לכתוב ואיך ללמוד. הוא מתייפח בבכי חשבתי שכבר עיבדתי את הנושא הזה. לא חשבתי שזה עדיין כל כך כואב. רק לחשוב על זה מפרק אותי. "אבל זו הייתה השנה הטובה בחיי".

את י-יב העביר בתיכון ברחובות שם למד במגמת אלקטרוניקה והיה תלמיד בינוני –טוב. אבל – מאז הפך להיות צל, רוח רפאים של עצמו, שקוף.

המשיך ליג, יד כהנדסאי והתגייס לחיל אויר. שם הבין שהוא נועד לגדולה.

כשהשתחרר למד שנה אחת באוניברסיטה מהנדס אלקטרוניקה ועזב אחרי שנה. הפיזיקה שברה אותו.

עשה קורס קומיקס ואנימציה ולמד שנה בשנקר. כשסיים לא מצא עבודה ונכנס לדיכאון למשך 4 שנים. חזר להתגורר בבית הוריו ולקראת סוף התקופה עבד כשנתים וחצי כשומר באתר בניה – קרא הרבה ספרים וספרים מקצועיים בפרט. החמאתי לו שהוא אוטודידקט וזה דורש יכולות גבוהות. אמר שכן. שאלתי אם מעריך את עצמו על הדרך שעבר? אמר שכן. מאד.

משנת 2009 מצא עבודה בה עובד עד היום כמפתח תוכנה. מחזיקים ממנו אבל הוא מרגיש תסכול רב ונשאר מאין ברירה כדי להחזיר חובות משפחתיים (של הוריו).

רוצה להחליף אוטו ולא מסוגל למרות שיודע שזה פשוט. פשוט לא מסוגל לעשות את זה ולא יודע למה.

רוצה להתפתח מבפנים ומרגיש שיש תקווה. מודה לי מאד על היכולת הקשבה שלי. "מרגיש שאני מכילה אותו".

הזמן נגמר מזמן (1:45). מתקשה להיפרד אוסף את הדברים שלו לאט. רוצה להישאר עוד. מודה לי שאיפשרתי לו יותר זמן כי היה חייב לספר הכל שאכיר אותו. אמרתי לו שזה בסדר להפעם. שחשוב שסיפר את הסיפור שלו, ושהיה לי נעים להכיר אדם שבכוחות עצמו עשה דרך כל כך רצינית בזכות עצמו. ושלאור זאת אני יודעת שיש בו כוחות שיעזרו לו לעשות את השינוי הבא.